钦定古今图书集成/方舆汇编/职方典/第1230卷 > 宝庆府公署考 府志
## 钦定古今图书集成/方舆汇编/职方典/第1230卷 > 宝庆府公署考 府志

本府

宝庆府治　在城中正街，即宋理宗为防御使所居地。明洪武初，同知程斗南修建。成化六年，知府谢省重修。至嘉靖庚申，洪水颓倾，知府刘奈措置营建，厥制大备。中为师帅堂，左右为仪仗库、广安库。堂左为经历司，西为照磨所，前为戒石亭。又前为仪门，东为清军厅，西为理刑厅。大门上为谯楼，即《舆记》所载清风“阁又前为古南国坊，为屏壁堂，后为穿堂，又后为节爱堂。堂左为重民楼以藏图册，右为青史楼以直斋宿；又后为陟阶，又后为府内衙，东为清军厅、内衙，又东为理刑厅、内衙，又前为照磨知事衙，西为管粮厅。内衙西前为经历衙，又为吏廨，又前为司狱司。” 大门外东为申明亭、榜亭，西为寅宾馆，兵毁，遗址尚存。

皇清顺治十五年，知府张惟养建师师堂、协恭堂、《仪》

门、谯楼六房，数月落成。推官朱应昇重建理刑厅衙。十八年，知府傅鸾祥建两亭、执法台，后衙为春照堂。康熙元年，复建关圣祠于仪门左，前为“寅宾馆” ，颜曰“惠好堂。” 推官顾象龙建理刑治事厅及内衙。十八年，知府李益阳重建谯楼。二十年，知府梁碧海捐银重修。“师帅” 又捐银八百两修六房及狱。

清军厅公署　在府堂之左。

理刑厅公署　在府堂之右。今废。

管粮厅公署　在府仓前。

经历司　旧在府右，今暂居大街民地。

照磨所　旧在府左，今暂居大街民地。

司狱司　旧在府右，今暂居治东民地。

分守道署　在府治西。嘉靖庚申，即兵备道改建。万历己酉，布政王志远拓地为园，置“清美堂。” 天启辛酉，大参潘澜建雪台。崇祯癸酉，少参张凤翼重修，后兵毁。顺治八年，少参杨璥重修堂署。康熙元年，知县颜尧揆增造衙舍二十间。今暂改为副总府。

布政分司　在守道左。成化七年，知府谢省自东关徙建，后改“中军厅” ，今为府邑官房。

按察分司　在府治东。嘉靖庚申，以旧行察院改建。后称“都府” ，为兵巡道行署。今存。

行察院　在府治东。嘉靖庚申，以按察分司改建。崇祯末毁，知府林龙采重建，仍为按察分司。副总府　，即旧分守道公署。

中军署　：原系民居，今暂改“中军厅。”

医学　旧在治前

阴阳学　“旧在治后。”

僧纲司　在报恩寺内

道纪司　，在紫极宫内。

预备仓　在府仓侧。旧为积谷之所。先时积谷不下万石，以为备荒、赈饥之用。明季毁。

皇清顺治十七年，知府傅鸾祥捐积备赈。康熙十九

年，知府梁碧海捐谷一百石。二十年捐谷二百石。二十一年捐谷一千二百石。二十二年捐谷一百石。以上积谷一千六百石外，捐给民牛种。通判余启腾于二十二年捐谷二十石，并存仓。养济院　在城西关。兵毁，康熙二十年，知县张起鶤即旧址捐建房屋，以给孤贫。

济生局　即古“惠民药局” ，久废。明崇祯十一年，知府陶珙复建。

漏泽园　在府城南六里。崇祯九年，参议张凤翼置。

义冢　一在城东五里牌，万历三年置。一在城西半里，天启三年置。一在城东五里，崇祯十一年置。一在城西教场坪。一在城南宝塔岭。一在城东东塔岭。一在城南九十里田心铺，顺治十年置。一在城东五里罗家山道北，康熙八年，知府傅鸾祥置。

邵阳县治　在城北正街，宋大理卿李杰昼锦楼故址。明洪武初，改建县治。成化间，知县滕弘增修。嘉靖中，知县刘天兑重修。中为“节用爱民。”

堂前为雨亭、露台、甬道为戒石亭，为仪门，为大门，为屏壁，为“申明亭” ，后为子惠堂，又后为知县衙，东为县丞衙、主簿衙，西为典史堂，左右为六房，又东为寅宾馆，为福德祠，西为读律所，又西为狱。崇祯末毁，止存正堂三楹。

皇清顺治十年，知县杨演“修复吏舍。”十五年，知县濮

万镒，造湖南《名邑坊》于头门。十八年，知县颜尧揆重修正堂，建寅宾馆、福德祠，又建羁候所，其后衙焚毁殆尽。知县杨演重修正堂三楹，内室五楹，颜尧揆又增修焉。康熙十八年，溃寇西上，县正堂、库廨、六房、仪门俱毁。知县张起鶤捐俸庀财，鸠工重建五楹，库楼三楹。六房、仪门日渐修复，并内衙堂室。县丞赵勉周以厅事卑下，水积为壑，捐俸重建。典史张禹锡重建“赞治厅” 三楹，内室三楹。

隆回巡检司　在县西北一百八十里。洪武五年立。嘉靖二十二年，道、府委照磨重建。

紫阳巡检司　，在县西一百二十里。司属武冈巡兵，领邵阳县工食。

洪桥公馆　东四十里至长沙府路。

楮塘公馆　东九十里至长沙府路。

官桥公馆　东四十里至衡州府路。

檀木公馆　东八十里至衡州府路。

车塘公馆　西六十里至武冈州路。

兰桥公馆　西九十里至武冈州路。

黄塘公馆　西南七十里至新宁路，“属武冈州。” 新田公馆　北四十里至新化县路。

“阴阳学　　　” 、“医学　　　僧会司”

道会司　俱领于府。不更设

预备仓　原在太平巷，毁；今改于县治。

皇清康熙年间，共积谷六百五十石，贮仓备赈。

东仓　在罗汉陂

南仓　在石桥头

西仓　在秋田

北仓　在隆回四都，地名“田心。”

紫阳仓　在紫阳

佘田仓　在佘田铺。以上六仓，今无存。

外州县

城步县治　。明弘治十七年，知县林宗、典史戴忠任建。正德间，吴辙修。中为正堂，为抱厅，为牧爱堂。知县衙，东为典史衙。堂左角为库，东为幕厅，右为龙亭。库前露台、甬道、戒石亭，两序为六房、粮房、承发房，前为仪门。嘉靖庚戌，知县胡自化重修。门左福德祠，门右为狱，中为大门，上为谯楼，前为申明、旌善二亭。庚申，广贼逾城劫库，知县胡采申允重修。万历戊戌，谌廷锦创修谯楼，改为大门，撤居民房，扩屏壁为坊，平街上建钟鼓楼。万历甲寅，知县王察复移楼于南街。

皇清知县赵良橒重修。

布政分司　在县治西门内。

按察分司　在县治东门内右边。

预备仓　原在城北一隅。万历三十四年知县胡梦珍即仓前馀地可建仓厂，酌申将本仓移与际留仓，并列两仓。康熙十九年起至二十二年知县王谦共捐谷一百五十八石，存留备赈。社仓三所　，在真良石、井岩三处。

义仓四十四所　乡城间置，今俱废。

养济院　在治北，知县胡自化建。万历乙卯，知县汪察复建。屋三间。

“漏泽园　” 一在新开田，一在打牛坪，一在狮子岩。

新化县治　。宋熙宁五年创，绍圣间复迁。元季兵毁，明洪武初年，知县张原善即旧址修建。九年，知县孔克烈始建谯楼。景泰元年复毁，知县孙子固、县丞谭镜重建。嘉靖、万历间，知县罗柏、“利宾、姚九功相继修拓，规制大备。” 基址南面大街，北抵城墙，东抵儒学，西抵玉虚宫。南北长五十丈，东西阔四十丈。正堂三间，穿堂三间、后堂三间左右库两间，今存。右东幕厅三间，西军册房三间，俱存址。东为吏户房，为礼房，为承发房；西为兵刑工房，为架阁房。

皇清顺治间，知县陈九鹏因南仓支给不便，暂移仓

于两序。十六年，知县于肖龙以两序上一截仍为六房，下一截仍立仓。后为知县衙，西为主簿衙，存址。东为典史衙，仪门左为土地祠。祠前为寅宾馆。仪门右为犴狱，前有谯楼三间，知县张际龙建。左为旌善亭，后改阴阳学。右为管粮衙址。天启间，捕衙屏墙外空地，奉文变价。

布政分司　在县西大街北，即书院故址。成化元年，知县浦轸创建。嘉靖十七年，知县罗应元改为布政分司。崇祯六年，以地僻久废，奉例变。

价充饷，今为民房，惟“按察司” 仍旧。

按察分司　在县西大街北。洪武三年，知县张元善创建。崇祯七年，知府谢省重建。嘉靖十五年，知县利宾继修。基址东南北长二十三丈五尺，东西阔十丈五尺。

长鄄巡检司　在永宁一都。洪武六年创设，十六年奉文裁革。

苏溪巡检司　去县北一百里。洪武六年，县丞张初建，后圮。成化二十二年，巡检李峻重修厅宇、厢房、役舍、吏廨、仪门、谯楼俱备基地。南北长二十四丈，东西七十七丈。西自龙王桥，东至萧公庙巡司之外，俱为官地，听客民赁住。每年征纳租银四两二钱，作修理茶税官房支用。茶税官厅　在苏溪巡检司左。嘉靖二十二年，本县主簿周经奉分守《道文》建，立官厅一所，统收茶税。门堂、寝室、厢房俱备，自后委官莅焉。税课司　在县东。洪武三年创设，今已裁革。阴阳学　在县治中大街“旧预备仓右。洪武十八年设官。天启年间改置谯楼之右。”

医学　在县治西大街北，玉虚宫左。洪武三年设“惠民药局” ，本县带管，洪武十八年设官。即百户傅才遗下住房三间，建为医学。今废，基址尚存。

僧会司　在承熙寺。洪武十五年创建。

道会司　在玉虚宫，洪武十五年设。

预备仓　在城东大街。明洪武年间，知县马学炯创建。积贮稻谷，以备荒歉。成化七年，迁城隍庙右，知县吴春鼎建，郭麟、罗柏、梁建，辰继修。嘉靖间，知县利宾、主簿冯翱重建。廒二十四间。万历十五年，知县姚九功建厅三间，地东西广九丈，南北长十二丈。康熙十一年邑饥，抚院卢以湖南被灾已甚，具题奉。

旨发赈。二十二年，知县王国玉捐谷四百二十石，存

仓备赈

东西南北预备仓　共十九所明成化二十二年，知县雷冲遵奉都御史马驯建，今俱毁。养济院　在城隍庙小巷西。洪武十五年，县丞徐照创建。嘉靖间，知县梁建辰修。

武冈州治　旧治当州城正中，本宋武冈军治故址。明正统间，岷恭王奏改藩府，以“元妙观” 为今治，制度咸备。中为中堂，左右为库，后为穿堂，又后为平易堂，为州衙，其东为同知衙，为捕衙。崇祯初裁，改为捕正衙。前为台，中为甬道，道中为戒石亭，东西序为六房，前为仪门。中大门东西为角门，左为福德祠，右为狴狱。仪门，前为大门，门外左为旌善亭，右为申明亭，前为屏壁，壁外即城门、谯楼。崇祯末皆毁，惟存正堂。

皇清知州吴从谦前后次第修建州同敖翮、吏目周。

国祯协力新其衙舍，悉复旧观。

布政分司　在州治左

按察分司　在“报恩寺右。”

石门巡检司　，去州南六十里。

峡口巡检司　，去州北一百二十里。

紫阳巡检司　，去州东一百五十里。

蓼溪巡检司　，去州北七十里。

南关公馆　后改“千户所。”

西桥公馆　，去州东九十里，至宝庆府路。紫阳公馆　，去州东一百五十里。

山口公馆　去州西四十里至靖州路。

医学　在南关内

阴阳学　在南关内

僧正司　在宣德门外东塔寺。

道正司　，在城东，关五岳宫。

《乡约》所　在城内，四关，四所二十八里各一所。预备仓　在城东南，因跨江水患，明知府宋纯仁迁州门两腋，翼为二十四间，今迁宣凤楼后，颇为亢爽。康熙十一年，知州崔尔瞻捐银买谷二千二百四石四斗，发赈饥民二千四百名口。二十年，知州罗守疆共捐谷三百八十石，存仓备赈。

广平仓　在州二门左，今亦迁宣凤楼后。社仓二十八处　在城、儒林、万安、安乐、龙居、长溪、紫阳、永丰、龙江各乡，今俱废。

养济院　去城南江岸一里，万历五年毁，知州吴从谦徙于州治之左。

漏泽园　在城东五里

义冢　：一在城西苦株脚后；一在安乐堡后，新宁县治　。景泰辛未，知县唐荣徙建。弘治、正德间，知县相继增修，中为正堂，左右为库，后为燕堂、知县衙、水亭。正堂东为赞政衙。万历乙巳，知县沈文系、典史赵嘉栋建，旁为典史衙，西为

邦本堂以藏板籍。堂前中为露台、甬道、戒石亭两序为六房九间。前为仪门；门右为福德祠，为吏舍三所；左为龙亭，为库，为狱，为吏舍一所。库前为寅宾馆，万历辛亥，知县袁刘芳建。又前为大门，上为谯楼。嘉靖丙寅，知县郑邦增修。万历己亥，知县袁刘芳砌以石。外为“申明旌善亭。” 布政分司　在治西。

按察分司　在治东

靖位巡检司　在治东九十里。

税课司　在治前。洪武间设，后裁。

靖位公馆　去治南九十里。

医学　今废

阴阳学　，在治东十馀步，今废。

僧会司　在城东宝安寺内，今新改“云碧寺。” 道会司　在治前三清观内。

《乡约》所　在文昌书院前。

预备仓　七间，南三间岁久废颓。明万历庚申，知县冯福谦捐俸重建。又次第修葺东西四厂，加意积贮，以备饥馑。今见存尚未修理。康熙十一年，知县李天秩买谷三百石零三斗，发赈饥民一千七百二名口。十九年起至二十二年，知县刘敕忠捐谷二百二十五石，存仓备赈。际留仓三间　在捕厅。

备赈仓三十五所　五在五关，一在儒学，二十九在各村。明知县汪绍英修，以备荒歉，今俱废。养济院　在治北东岭，堂屋如制。知县冯福谦委巡检资秉彝重修。

“漏泽园　” 在城东厉坛后。

义冢　一县令，彭商置；一县令，沈文系置。